CELEX: 32011R0542
Language: mt
Date: 2011-06-01 00:00:00
Title: Regolament ta’ Implimentazzjoni tal-Kummissjoni (UE) Nru 542/2011 tal- 1 ta' Ġunju 2011 li jemenda r-Regolament ta’ Implimentazzjoni (UE) Nru 540/2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill dwar il-lista ta’ sustanzi attivi approvati biex tkun ikkunsidrata d-Direttiva 2011/58/UE li temenda d-Direttiva tal-Kunsill 91/414/KEE biex tiġġedded l-inklużjoni tal-karbendażim bħala sustanza attiva  Test b’relevanza għaż-ŻEE

11.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 153/189
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 542/2011
   tal-1 ta' Ġunju 2011
   li jemenda r-Regolament ta’ Implimentazzjoni (UE) Nru 540/2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill dwar il-lista ta’ sustanzi attivi approvati biex tkun ikkunsidrata d-Direttiva 2011/58/UE li temenda d-Direttiva tal-Kunsill 91/414/KEE biex tiġġedded l-inklużjoni tal-karbendażim bħala sustanza attiva
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod parikolari l-Artikolu 78(3) tiegħu,
   Wara li kkonsultat mal-Kumitat Permanenti dwar il-Katina Alimentari u s-Saħħa tal-Annimali,
   Billi:
   
               (1)
            
            
               Il-Parti A tal-Anness mar-Regolament ta’ Implimentazzjoni tal-Kummissjoni(UE) Nru 540/2011 (2) jinkludi l-lista ta’ sustanzi attivi inkluża fl-Anness I mad-Direttiva 91/414/KEE (3).
            
         
               (2)
            
            
               L-Anness I mad-Direttiva 91/414/KE ġie emendat permezz tad-Direttiva 2011/58/KE (4).
            
         
               (3)
            
            
               Ir-Regolament (UE) Nru 540/2011 għandu għalhekk jiġi emendat skont dan,
            
         ADOTTAT DAN IR-REGOLAMENT:
   Artikolu 1
   Il-Parti A tal-Anness mar-Regolament ta’ Implimentazzjoni (UE) Nru 540/2011 għandu jiġi emendat skont l-Anness ma’ dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-14 ta’ Ġunju 2011.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta’ Ġunju 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 309, 24.11.2009, p. 1.
   
      (2)  Ara paġna 1 ta’ dan il-Ġurnal Ufficjali.
   
      (3)  ĠU L 230, 19.8.1991, p. 1.
   
      (4)  ĠU L 122, 11.5.2011, p. 71.
   
      ANNESS
      Fil-Parti A tal-Anness mar-Regolament ta’ Implimentazzjoni (UE) Nru 540/2011 ir-ringiela 144 għandha tinbidel b'dan li ġej:
      
         
                     Numru
                  
                  
                     Isem Komuni, numri ta’ identifikazzjoni
                  
                  
                     Isem tal-IUPAC
                  
                  
                     Purità (1)
                     
                  
                  
                     Data tal-approvazzjoni
                  
                  
                     Skadenza tal-approvazzjoni
                  
                  
                     Dispożizzjonijiet speċifiċi
                  
               
                     “144
                  
                  
                     Karbendażim
                     Nru CAS 10605-21-7
                     Nru CIPAC 263
                  
                  
                     Benżimidażol-2-ilkarbamat tal-metil
                  
                  
                     ≥ 980 g/kg
                     Impuritajiet rilevanti
                     
                                  
                              
                              
                                 2-ammino-3-idrossifenażin (AHP): mhux iktar minn 0.0005 g/kg
                              
                           
                                  
                              
                              
                                 2,3-dijamminofenażin (DAP): mhux iktar minn 0,003 g/kg
                              
                           
                  
                     l-1 ta’ Ġunju 2011
                  
                  
                     30 ta’ Novembru 2014
                  
                  
                     PARTI A
                     Jistgħu jiġu awtorizzati biss l-użi bħala funġiċida fuq l-uċuħ tar-raba' li ġejjin:
                     
                                 —
                              
                              
                                 ċereali
                              
                           
                                 —
                              
                              
                                 żerriegħa tar-rapa
                              
                           
                                 —
                              
                              
                                 zokkor u pitravi tal-għalf
                              
                           
                                 —
                              
                              
                                 qamħirrum
                              
                           b'rati li ma jaqbżux
                     
                                 —
                              
                              
                                 0,25 kg sustanza attiva għal kull ettaru għal kull applikazzjoni għaċ-ċereali u ż-żerriegħa tar-rapa;
                              
                           
                                 —
                              
                              
                                 0,075 kg sustanza attiva għal kull ettaru għal kull applikazzjoni għaz-zokkor u l-pitravi tal-għalf
                              
                           
                                 —
                              
                              
                                 0,1 kg sustanza attiva għal kull ettaru għal kull applikazzjoni għall-qamħirrum.
                              
                           L-użi li ġejjin ma għandhomx ikunu awtorizzati:
                     
                                 —
                              
                              
                                 applikazzjoni mill-arja;
                              
                           
                                 —
                              
                              
                                 applikazzjonijiet minn fuq id-dahar jew bl-idejn, sew jekk minn utenti dilettanti jew inkella professjonali;
                              
                           
                                 —
                              
                              
                                 ġardinaġġ fid-dar.
                              
                           L-Istati Membri għandhom jiżguraw li jiġu applikati l-miżuri kollha xierqa għall-mitigazzjoni tar-riskji. Għandha tingħata attenzjoni partikolari għall-protezzjoni ta':
                     
                                 —
                              
                              
                                 l-organiżmi akkwatiċi. Għandhom jiġu applikati miżuri ta’ mitigazzjoni biex titnaqqas l-espożizzjoni tal-ilmijiet tal-wiċċ. Dan għandu jinkludi li tinżamm distanza bejn iż-żoni trattati u l-ilmijiet tal-wiċċ biss jew flimkien mal-użu ta’ tekniki jew tagħmir biex jitnaqqas il-moviment tal-kurrent;
                              
                           
                                 —
                              
                              
                                 ħniex u makroorganiżmi tal-ħamrija oħrajn. Il-kundizzjonijiet tal-awtorizzazzjoni għandhom jinkludu miżuri għall-mitigazzjoni tar-riskju, bħall-għażla tal-aktar taħlita xierqa ta’ numri u l-ħin ta’ meta ssir l-applikazzjoni, u, jekk ikun meħtieġ, il-livell ta’ konċentrazzjoni tas-sustanza attiva;
                              
                           
                                 —
                              
                              
                                 għasafar (ir-riskju fit-tul). Skont ir-riżultati tal-evalwazzjoni tar-riskju għal użi speċifiċi, jistgħu jinħtieġu miżuri ta’ mitigazzjoni mmirati biex titnaqqas l-espożizzjoni;
                              
                           
                                 —
                              
                              
                                 l-operaturi, li jeħtiġilhom jilbsu lbies protettiv adegwat, partikolarment ingwanti, coveralls, buz tal-lastku u l-protezzjoni tal-wiċċ jew in-nuċċalijiet tas-sikurezza waqt it-taħlit, it-tagħbija, l-applikazzjoni u t-tindif tat-tagħmir, sakemm l-espożizzjoni għas-sustanza attiva ma tkunx adegwatament prekluża mid-disinn u l-kostruzzjoni tat-tagħmir innifsu, jew inkella bl-immuntar ta’ komponenti protettivi speċifiċi fuq l-istess tagħmir.
                              
                           PARTI B
                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta’ reviżjoni dwar il-karbendażim, u partikolarment l-Appendiċijiet I u II tiegħu.
                     L-Istati Membri kkonċernati għandhom jitolbu li l-applikant jipprovdi dan li ġej lill-Kummissjoni:
                     
                                 —
                              
                              
                                 sa mhux aktar tard mill-1 ta’ Diċembru 2011, jagħti informazzjoni dwar ir-rilevanza tossikoloġika u ekotossikoloġika tal-impurità AEF037197;
                              
                           
                                 —
                              
                              
                                 sa mhux aktar tard mill-1 ta’ Ġunju 2012 l-eżami tal-istudji inklużi fil-lista tal-abbozz tar-rapport ta’ rivalutazzjoni tas-16 ta’ Lulju 2009 (Volum 1, Livell 4, ‘Aktar informazzjoni’, pp. 155 – 157).
                              
                           
                                 —
                              
                              
                                 sa mhux aktar tard mill-1 ta’ Ġunju 2013, jagħti informazzjoni dwar id-destin u l-imġiba (ir-rotta tad-degradazzjoni erobika fil-ħamrija) u r-riskju fit-tul għall-għasafar.”
                              
                           
               
      
         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta’ reviżjoni.